Source: https://new.kros.sk/faq/3410/
Timestamp: 2020-08-13 08:47:25+00:00

Document:
Ako vystaviť faktúru za poľnohospodárske plodiny (§ 69 ods.12 písm. f až i) ak suma faktúry je vyššia ako 5 000,- EUR? | KROS
Ako vystaviť faktúru za poľnohospodárske plodiny (§ 69 ods.12 písm. f až i) ak suma faktúry je vyššia ako 5 000,- EUR?
Autor: ADMIN Dominik Kellner | 30. júla 2018
» FAQs » ALFA plus » Obchod » Ako vystaviť faktúru za poľnohospodárske plodiny (§ 69 ods.12 písm. f až i) ak suma faktúry je vyššia ako 5 000,- EUR?
Vystavenie faktúry s tuzemským prenosom daňovej povinnosti
Od 1.1.2018 nadobudla účinnosť novela zákona č. 222/2004 Z . z. o dani z pridanej hodnoty, ktorá okrem iného priniesla zmeny aj v tuzemskom prenose daňovej povinnosti. Podľa § 69 ods. 12 písm. f) a g) zákona sa vypúšťa podmienka platná pre prenos daňovej povinnosti, ktorou bola suma základu dane vo výške 5 000 EUR pri predaji obilnín a kovových predmetov. (Pri mobilných telefónoch a integrovaných obvodoch limit základu dane 5 000 EUR a viac zostáva zachovaný).
Odberateľovi – platiteľovi DPH – ste vystavili faktúru za predaj 86 kg pšenice v cene 1,50 EUR/1 kg.
Z hlavného menu účtovného softvéru ALFA plus vyberte Obchod/Faktúry a pridajte nový doklad:
vyplňte odberateľa, číslo faktúry a dátumy,
Typ dokladu vyberte Faktúra – Tuzemský prenos daňovej povinnosti – § 69,
vyplňte Predmet fakturácie,
na záložke Položky pridajte fakturovanú položku,
% DPH je 0,
Riadok DPH je O – Dodanie služieb podľa osobitných pravidiel § 16 a iné dodania, pri ktorých daň platí príjemca podľa § 69 ods. 2, 9 -12,
položku uložte,
Podľa § 74 ods. 1 písm. k) a § 69 ods. 12 Zákona o DPH musí faktúra obsahovať slovnú informáciu, že osobou povinnou platiť daň je príjemca tovaru alebo služby – „prenesenie daňovej povinnosti“.
na záložke Texty v časti Záver doplňte informáciu „Prenesenie daňovej povinnosti“,
faktúru uložte.
Vo formulári DPH doplňte ďalšie údaje tlačidlom Oprav,
v strednej časti zakliknite voľbu Dodanie tovaru, pri ktorom sa uplatňuje prenos daňovej povinnosti na príjemcu plnenia (§ 69 ods. 12, písm. f) až i) a zobrazené upozornenie so znením zákona potvrďte,
v ďalšej časti vyplňte Číselný kód tovaru, Množstvo tovaru a Mernú jednotku,
vo vrchnej časti Oddiel KV DPH vyberte A2 a formuláre uložte.
Druh tovaru sa vypĺňa iba v prípade fakturovania mobilných telefónov a integrovaných obvodov.
Od verzie Alfy plus 9,50 je vo výstupnej zostave faktúry sumár platby uvedený ako Prenos DP.

References: § 69
 § 69
 § 16
 § 69
 § 74
 § 69